الإدعاء
- مقطع فيديو منتشر بشكل كبير جدًا لشاب واقف أمام البحر وفي صوت يشبه أصوات الحيتان وبيقول إن ده "الحوت الأزرق" وبيمر بشاطئ الضبعة في مصر.
– الكلام ده غير صحيح. ده مقطع مفبرك، والشاب اللي ظاهر فيه طلع قال إنه فبركه هو وواحد صاحبه، وقال إن هدفه يوضح إن الناس ممكن تصدق أي حاجة.✅✅
– وزارة البيئة أصدرت بيان قالت فيه إن فرقها بمحميات المنطقة الشمالية تواصلت مع العديد من المواطنين والجهات لاستبيان حقيقة تلك المقاطع وتوصلت إلى نفي قاطع لسماع تلك الأصوات بأي من مدن الساحل الشمالي. عشان كده الوزارة بترجح إن المقاطع دي تم اصطناعها عن عمد بتركيب الصوت على مقاطع الفيديو.
– الوزارة أكدت إن الأصوات المصاحبة للمقاطع تخالف الأصوات التى تصدرها الحيتان للتواصل فيما بينها تحت الماء، والتى تتميز بانخفاض ترددها لمستويات يصعب على البشر سماع معظمها إلا من خلال أدوات علمية متخصصة لتسجيلها وتكبيرها لمستويات تتناسب مع القدرات السمعية للبشر.
– علميًا الحيتان بتصدر أصوات للملاحة وتحديد المناطق المادية، وللتواصل فيما بينها، وللتحذير. يمكن للإنسان سماع بعض هذه الأصوات وباقي الأصوات بيتم استخدام أدوات علمية وأجهزة لرصدها.